ກຸ່ມ QUAD ເນັ້ນໜັກເຖິງຄວາມສຳຄັນຂອງພາກພື້ນມະຫາສະໝຸດອິນເດຍ - ປາຊີຟິກເສລີ ແລະເປີດກວ້າງ, ຮຽກຮ້ອງໃຫ້ສ້າງສັນຕິພາບແກ່ພາກພື້ນ
ວັນທີ 24 ກັນຍາ, ການນຳບັນດາປະເທດກຸ່ມ QUAD ເຊິ່ງລວມມີ ອາເມລິກາ, ຍີ່ປຸ່ນ, ອິນເດຍ ແລະອົດສະຕາລີ ໄດ້ໄຂກອງປະຊຸມສຸດຍອດຢູ່ນະຄອນຫຼວງ ວໍຊິງຕັນ, ອາເມລິກາ ດ້ວຍຄຳໝັ້ນສັນຍາສາມັກຄີ ແລະຮ່ວມມື, ຊຸດຍຸ້ການສະໜອງວັກຊິນກັນໂຄວິດ-19, ພື້ນຖານໂຄງລ່າງ ແລະເຕັກໂນໂລຢີປ້ອງກັນ, ຕ້ານໂລກລະບາດໂຄວິດ-19.
ທ່ານນາຍົກລັດຖະມົນຕີ ອົດສະຕາລີ Scott Morrison ໄດ້ເນັ້ນໜັກເຖິງຄວາມສຳຄັນຂອງພາກພື້ນມະຫາສະໝຸດ ອິນເດຍ - ປາຊີຟິກ ເສລີ ແລະເປີດກວ້າງ ໃນຂະນະທີ່ທ່ານນາຍົກລັດຖະມົນຕີອິນເດຍ Narendra Modi ຮຽກຮ້ອງໃຫ້ສ້າງສັນຕິພາບຢູ່ມະຫາສະໝຸດອິນເດຍ - ປາຊີຟິກ. ກຸ່ມ QUAD ຄາດວ່າ ຈະປະກາດຂໍ້ຕົກລົງບາງສະບັບແນໃສ່ຈີນ ໂດຍກົງ, ລວມມີ ຂໍ້ຕົກລົງເພີ່ມທະວີຄວາມໝັ້ນຄົງຂອງລະບົບສະໜອງທາດເຄິ່ງຊັກນຳໄຟຟ້າ ແລະຕ້ານການຈັບຫາປາຢ່າງຜິດກົດໝາຍ ແລະຍົກສູງສະຕິຄວາມຮັບຮູ້ກ່ຽວກັບຂົງເຂດການບິນ. ສະຫະພັນດັ່ງກ່າວ ກໍຈະຜັນຂະຫຍາຍອິນເຕີເນັດ 5G ແລະບັນດາແຜນການຕິດຕາມກວດກາການປ່ຽນແປງຂອງດິນຟ້າອາກາດ.
ແຫຼ່ງຄັດຈາກ: vovworld.vn